google/wiki40b huggingface dataset:
Σοροθαπτική γλώσσα

Περιγραφή

Η ονομασία της γλώσσας αποτελεί εξώνυμο το οποίο δημιουργήθηκε κατά την σύγχρονη εποχή τον Καταλανό γλωσσολόγο Ζοάν Κορομίνες. Η ετυμολογία της λέξης προκύπτει από τις ελληνικές λέξεις σορός και θάπτω.  
Θεωρείται ινδοευρωπαϊκή αλλά προ-κελτική, της εποχής του Χαλκού, και πως προήλθε από τα Βαλκάνια φτάνοντας στην Ιβηρική χερσόνησο.Ο Κορομίνες χρησιμοποίησε την γλώσσα για να εξηγήσει κάποιες προβληματικές λέξεις στις ιβηρορομανικές γλώσσες οι οποίες δεν μπορούσαν να ταυτοποιηθούν ως κελτικές. Ταυτοποίησε την γλώσσα αυτή με επιγραφές σε μολύβδινες πλάκες οι οποίες χρονολογούνται στον 2ο αιώνα μ.Χ., και βρεθήκαν στην περιοχή Αμελί ντε Μπαν Παλάλντα (Amélie-les-Bains-Palalda) στα σύνορα Ισπανίας-Γαλλίας. Στα κείμενα αυτά υπάρχουν και κάποια λατινικά, ενώ τα μη λατινικά και μη κελτικά στοιχεία ορίστηκαν ως σοροθαπτικά. Βάσει της θεωρίας αυτής, η ετυμολογία κάποιων λέξεων της καταλανικής γλώσσσας θεωρείται πιθανό πως προέρχεται από τα σοροθαπτικά.Μερικές φορές χρησιμοποιείται και ως συνώνυμο της ακουιτανικής γλώσσας.
Ντουάρτε Πίο

Νέες αντιδράσεις μοναρχικών προς το πρόσωπο του

Μερίδα των Πορτογάλων μοναρχικών του αντιπαρατάχθηκε και αρνήθηκε να τον αναγνωρίσει, επαναφέροντας τις παλιές μνήμες του 1834, όταν ο προπάππους του βασιλιάς Μιχαήλ Α' της Πορτογαλίας εξορίστηκε και αποκλείστηκαν όλοι οι απόγονοί του από την διαδοχή. Αρνήθηκαν επίσης να αναγνωρίσουν όλες τις συμφιλιωτικές συνθήκες που είχε κάνει με τον τελευταίο βασιλιά Εμμανουήλ Β' της Πορτογαλίας, που ανήκε στον κλάδο του Σαξ Κοβούργου Γκότα. Δεν είχαν όμως κανένα αποτέλεσμα οι διαμαρτυρίες τους, αφού όλοι οι απόγονοι της Μαρίας Β' δεν είχαν την Πορτογαλική υπηκοότητα.
Τον Μάιο 2006, το Πορτογαλικό Υπουργείο Εξωτερικών αναγνώρισε επίσημα τον Ντουάρτε Πίο σαν δούκα της Μπραγκάνσα. Ο βουλευτής Καμάρα Περέιρα, αρχηγός των μοναρχικών, έστειλε εξοργισμένος επιστολή στον πρόεδρο της Βουλής ρωτώντας τον πώς μπορεί να υποστηρίζει τον συγκεκριμένο άνθρωπο εκπρόσωπο των απολυταρχικών σαν διεκδικητή του θρόνου. Η απάντηση που πήρε είναι ότι η δημοκρατία είναι εξασφαλισμένη από το Σύνταγμα.
Έκανε μια σειρά εκστρατειών για την ανεξαρτησία του Ανατολικού Τιμόρ που είχε καταληφθεί (1975) βίαια από την Ινδονησία. Με μια σειρά διαπραγματεύσεων κατάφερε να πείσει τον αντιπρόεδρο της Ινδονησίας Γιουσούφ Χαμπίμπιε (1999) να προκηρύξει δημοψήφισμα για την ανεξαρτησία ή όχι του Ανατολικού Τιμόρ. Αυτό έγινε αμέσως μετά που ο Χαμπίμπιε έγινε πρόεδρος, οπότε και με δημοψήφισμα το Ανατολικό Τιμόρ απέκτησε ξανά την ανεξαρτησία του.
Θέμης Μάλλης

Βιογραφία

Ο Θέμης Μάλλης μεγάλωσε στον Πειραιά και σπούδασε Φωτογραφία, Οπτική και Δημοσιογραφία. Εχει παρακολουθήσει μετεκπαιδευτικά προγράμματα για τα media και τις νέες τεχνολογίες επικοινωνίας. Ανάμεσά τους, σεμινάρια οπτικοποίησης και παρουσίασης τηλεοπτικού ρεπορτάζ από το δίκτυο CBS, ενώ συμμετείχε στο σχεδιασμό του data base του συστήματος διαχείρισης εικόνας και κειμένου inews και media browse της εταιρείας AVID για λογαριασμό του τηλεοπτικού σταθμου Star Channel. Παράλληλα διδάσκει και σε σχολές δημοσιογραφίας και τηλεόρασης (Control tv και New Media Studies). Αποτέλεσε ιδρυτικό μέλος της Δημοτικής Κίνησης «Πολίτες» με επικεφαλής τον Ηλία Ψινάκη στο Δήμο Μαραθώνα, ενώ είναι fan του διαγωνισμού τραγουδιού της Εurovision και μέλος του OGAE Greece (επίσημο fan club της Eurovision).
Μάσσα

Ιστορία

Από τον 15ο έως τον 19ο αιώνα, η Μάσσα ήταν η πρωτεύουσα του πριγκιπάτου (αργότερα δουκάτου) της επαρχίας Μάσσα-Καρράρα. Διοικούταν από τις οικογένειες Σίμπο (Cybo) και Σίμπο-Μαλασπίνα (Cybo-Malaspina). Η Μάσσα είναι η πρώτη πόλη της Ευρώπης στην οποία η μαγνητική βελόνα της πυξίδας χρησιμοποιήθηκε στα ορυχεία για να χαρτογραφήσει και να καθορίσει τον βαθμό των ιδιοτήτων των ορυχείων που έχουν στην κατοχή τους οι διάφοροι ιδιοκτήτες.
Το 1829 η πόλη παραδόθηκε στον αυστριακό κλάδο της οικογένειας Έστε. Το 1859, κατά τη διάρκεια της διαδικασίας της ιταλικής ενοποίησης, εντάχθηκε το Βασίλειο της Σαρδηνίας.

Τίτλος

Ως τιτουλάριος Δούκας της Μόντενα, ο σημερινός κάτοχος του τίτλου του Δούκα της Μάσσα είναι ο πρίγκιπας Λόρεντζ του Βελγίου, αρχιδούκας της Αυστρίας.

Διοικητικές Διαιρέσεις

Αλτανάνα, Αλτέτα, Αντόνα, Μπάιτα, Μπαργκάνα, Μπεργκιόλα, Μποντάνο, Μπόρκο ντελ Πόντε, Μποτζόνε, ντι Σα 'Σέσο, Καλιέλια, Καμπρέτσια, Κανεβάρα, Καπατσόλα, Κασάνια, Κασέτε, Κασόνε, Καστανιάρα, Καστανιετόλα, Καστανιόλα, Τσερβάρα, Τσίνκε Βιέ, Τσιρεμέα, Κοντουπίνο, Κουπίντο, Φόρνο, Λα Τζιοκόντα, Γκοτάρα, Γκρόντα, Γκροντίνι, Γκουαντίνε, Λε λάρε, Λαβάτσιο, Μαρίνα ντι Μάσσα, Μιρτέτο, Μόντε Πέπε, Ορτόλα, Παριάνα, Παρτάτσια, Πιάν ντέλα Φιόμπα, Πόγκι, Πογκιόλο, Πογκιολέτο, ιλ Πόντε, Ποβερόμο, Ποβερόμο Μάτσιε, Πράτα, Πουλίτσε, Κουερκιόλι, Ρεντισέσι, Ρεμόλα Ρεσκέτο, Ρισκορτόλα, Ριντσιόστρα, Ρότσα, Ρομανιάνο, Ρόντσι, Σαν Κάρλο Τέρμε, Σαν Κριστόφορο, Σαν Λεονάρντο, Σαν Λορέντσο, Σάντα Λούτσια, ιλ Σάντο, Σέι Πόντι, Τουράνο, Βεργέτο, Λε Βιλλέτε, Βολπιλιάνο, Ζέκα.

Μεταφορές

Υπάρχει το σιδηροδρομικό κέντρο της Μάσσα, το οποίο άνοιξε το 1862, αποτελεί μέρος της σιδηροδρομικής γραμμής Πίζας-Λα Σπέτζια-Γένοβα.
Οικογένεια Γονατά

Η οικογένεια Γονατά είναι παλιά οικογένεια στρατιωτικών και πολιτικών, μέλη της οποίας έδρασαν κατά τον 19ο και 20ο αιώνα στον ελλαδικό χώρο.
Η καταγωγή της οικογένειας είναι από τα Κυδώνια της Μικράς Ασίας. Το 1838 ο Στυλιανός Γονατάς, αξιωματικός του στρατού, εγκαταστάθηκε στην Πάτρα, όπου παντρεύθηκε δις αποκτώντας πέντε τέκνα. Απόγονοι της οικογένειας είναι οι Στυλιανός Γονατάς, πρωθυπουργός και στρατιωτικός, και ο Επαμεινώνδας Γονατάς, ποιητής.
Καστανόχωμα Δράμας

Γεωγραφία

Το Καστανόχωμα βρίσκεται στις βόρειες πλαγιές του βουνού Φαλακρό και εμπίπτει στην ιστορική και γεωγραφική περιοχή Τσετς. Τα γειτονικά του χωριά είναι το Μυρσινερό, ο Ασβεστόλιθος και το Νεστοχώρι.
Ο Εκπαιδευτής της Χελώνας

Ο Εκπαιδευτής της Χελώνας (Τουρκικά: Kaplumbağa Terbiyecisi) είναι ένας πίνακας του Οσμάν Χαμντί Μπέη που δημιουργήθηκε το 1906 και το 1907 (δύο εκδόσεις). Το 2004 πωλήθηκε για 3,5 εκατομμύρια δολάρια και σήμερα εκτίθεται στο Μουσείο Πέρα της Κωνσταντινούπολης.
Στον πίνακα, ο Οσμάν Χαμντί Μπέη σατιρίζει τις αργές και αναποτελεσματικές προσπάθειες μεταρρύθμισης της Οθωμανικής Αυτοκρατορίας μέσω των προσπαθειών ενός αναχρονιστικού ιστορικού χαρακτήρα για την εκπαίδευση των χελωνών. Ο πίνακας απεικονίζει έναν ηλικιωμένο άνδρα στην παραδοσιακή οθωμανική θρησκευτική φορεσιά που προηγήθηκε της εισαγωγής των φεσιών και της εξάπλωσης του δυτικού στυλ φορέματος με τις μεταρρυθμίσεις Τανζιμάτ στα μέσα του 19ου αιώνα. Κρατάει ένα παραδοσιακό φλάουτο με το οποίο προσπαθεί να εκπαιδεύσει τις χελώνες στα πόδια του.

Ιστορικό πλαίσιο

Ο Οσμάν Χαμντί Μπέης δημιούργησε το πίνακα σε μια εποχή μεγάλης κοινωνικής και πολιτικής αναταραχής στην Οθωμανική Αυτοκρατορία. Οι μεταρρυθμίσεις που εισήγαγε ο Σουλτάνος Αμπντούλ Χαμίτ Β΄ είτε είχαν αποδειχθεί αναποτελεσματικές είτε είχαν κατηγορηθεί για την αυξημένη αναταραχή. Η Οθωμανική Αυτοκρατορία, η οποία εξακολουθούσε να διοικεί τμήματα της Βαλκανικής Χερσονήσου,  της Βόρειας Αφρικής, ολόκληρη την Ανατολία, τον Λεβάντες και μεγάλο μέρος της Αραβικής χερσονήσου στις αρχές του 20ου αιώνα, απειλούνταν σοβαρά τόσο από την αυξανόμενη δύναμη των εθνικιστικών κινήσεων εντός της επικράτειάς της όσο και από τις εισβολές ξένων δυνάμεων, που τελικά οδήγησαν στη διανομή της αυτοκρατορίας μετά τον Πρώτο Παγκόσμιο Πόλεμο.
Αν και δεν ήταν ευρέως αποδεδειγμένος ή κατανοητός την εποχή εκείνη, ο πίνακας απέκτησε μεγαλύτερη σημασία στις επόμενες δεκαετίες καθώς προμήνυε την Επανάσταση των Νεότουρκων του 1908, η οποία έβαλε τέλος στον άμεσο αυτοκρατορικό κανόνα του σουλτάνου (αντικαταστάθηκε από το καθεστώς των Τριών Πασάδων μετά το 1913) και οδήγησε στην είσοδο της Αυτοκρατορίας στον Πρώτο Παγκόσμιο Πόλεμο στο πλευρό των Κεντρικών Δυνάμεων με αποτέλεσμα τον μετέπειτα διαμελισμό της.

Διαφορές μεταξύ των δύο εκδοχών των έργων

Οι εκδόσεις του πίνακα "Ο Εκπαιδευτής της Χελώνας" του 1906 και 1907 είναι κάπως διαφορετικές. Η δεύτερη έκδοση της εικόνας δείχνει έξι χελώνες αντί για πέντε, όπως στην πρώτη. Επίσης στην δεύτερη έκδοση υπάρχουν μια στάμνα και μια πλάκα στον τοίχο με μια επιγραφή στα αραβικά.
ΑΛΟΥΜΥΛ Α.Ε.

Ιστορία

Το 1988, η οικογένεια Μυλωνά δημιούργησε μια κατασκευαστική εταιρεία η οποία δραστηριοποιείται στην παραγωγή προφίλ αλουμινίου, στη ΒΙ.ΠΕ. του Κιλκίς. Την δεκαετία του '90 παρουσίασε τα πρώτα συστήματά της τα οποία είχαν παραχθεί στην Ιταλία για λογαριασμό της. Τα επόμενα χρόνια άρχισε τη δική της πλήρως καθετοποιημένη παραγωγή, ενώ το 1993 ίδρυσε τη θυγατρική εταιρεία ALUSYS στην Αθήνα καθώς και ειδικό τμήμα έρευνας και ανάπτυξης στις εγκαταστάσεις της στο Κιλκίς για τον σχεδιασμό νέων προϊόντων.  
Στη συνέχεια η εταιρεία επέκτεινε τις δραστηριότητές της στο εξωτερικό, ιδρύοντας θυγατρικές στη Ρουμανία το 1997, την Ουγγαρία, την Αλβανία και την Βουλγαρία το 1998, την Πολωνία και την Ουκρανία το 1999. Στα επόμενα χρόνια ακολουθούν και άλλες συστάσεις θυγατρικών όπως αυτές στη Γερμανία, τη Βόρεια Μακεδονία και την  Κύπρο το 2000, την Σερβία και την Ιταλία το 2001. Το 2001 ιδρύθηκε η θυγατρική METRON με σκοπό την κατασκευή ολοκληρωμένων συστημάτων ανελκυστήρων.  
Με στόχο την ενδυνάμωση του Ομίλου στην εγχώρια αγορά δημιούργησε δύο εκθεσιακούς χώρους στην Αθήνα και στην Θεσσαλονίκη και  ολοκλήρωσε συμφωνίες για αποκλειστική αντιπροσώπευση προϊόντων με τις πολυεθνικές Phifer Inc., ASA και GU. Το 2004 προχώρησε στην εξαγορά της ALPRO, μίας βοσνιακής βιομηχανίας αλουμινίου. Επιπλέον, ο όμιλος απέσπασε σημαντικές διακρίσεις καθώς και βραβεύσεις από τον οργανισμό Europe’s GrowthPlus Top 500 και το Εμπορικό και Βιομηχανικό Επιμελητήριο Αθηνών με το ‘'Βραβείο Εξαγωγικής Δραστηριότητας’’. Το 2007 ιδρύθηκε ακόμη μία θυγατρική στα Ηνωμένα Αραβικά Εμιράτα, ενώ στο πλαίσιο της εταιρικής κοινωνικής ευθύνης έθεσε σε εφαρμογή τον περιβαλλοντικό σχεδιασμό 'GREEN ALUMIL'. 
Στις αρχές του 2008 ιδρύθηκε η θυγατρική στις Ηνωμένες Πολιτείες Αμερικής. Από την ίδια χρονιά ο όμιλος επικέντρωσε τις δραστηριότητες του κυρίως στις διεθνείς αγορές. Το 2009 ίδρυσε νέα ελληνική θυγατρική, την ALUMIL SOLAR, η οποία δραστηριοποιείται στον τομέα των ανανεώσιμων πηγών ενέργειας ενώ το 2010 ίδρυσε και θυγατρική εταιρεία με βάση την Ρωσία. Το 2014 προχώρησε στην δημιουργία εργαστηρίου πιστοποιήσεων σε συνεργασία με την εταιρεία CFT και το ινστιτούτο ift Rosenheim, ενώ το 2015 ανακοίνωσε την ίδρυση τριών ακόμη θυγατρικών στην Αυστραλία, την Ινδία και την Αίγυπτο.

Κοινωνική και Περιβαλλοντική Δράση

Στα πλαίσια της Εταιρικής Κοινωνικής Ευθύνης, η ΑΛΟΥΜΥΛ εφάρμοσε τον περιβαλλοντικό σχεδιασμό ‘Green Alumil’ και υλοποίησε μια σειρά από δράσεις. Σημαντική αναγνώριση αποτέλεσε η βράβευση με Έπαινο για την Καινοτομία και τη Συμβολή του Ομίλου στην Ενίσχυση της Οικολογικής Συνείδησης, στο πλαίσιο του Διαγωνισμού Οικολογικής Επιχειρηματικής Καινοτομίας, του 4ου Business Forum της 73ης ΔΕΘ, που ήταν αφιερωμένο στο Περιβάλλον (ECO-FORUM & ECO2-FORUM). Επίσης, η ΑΛΟΥΜΥΛ αποτελεί μέλος του Ελληνικού Δικτύου για την Εταιρική Κοινωνική Ευθύνη (ΕΚΕ) και συμμετέχει ως ιδρυτικό μέλος στο Ελληνικό Δίκτυο Global Compact (Οικουμενικό Σύμφωνο) του Οργανισμού Ηνωμένων Εθνών.
Κοστάν-Τάου

Ορειβασία

Το βουνό θεωρείται σχετικά δύσκολο από ορειβατικής άποψης. Η πρώτη ανάβαση, αν και ανεπίσημη, στην κορυφή έγινε το 1889 από τον Χέρμαν Γούλεϊ και ορειβατική ομάδα.
Παύλος Ιωάννου (πανεπιστημιακός)

Βιογραφικά στοιχεία

Γεννήθηκε στην Καστοριά το 1824 και κατάγονταν από την Κορησό. Η οικογένειά του με το επώνυμο «Σιδέρης» ή «Σιούτας» είχε καταγωγή από τη Νικολίτσα (σήμερα στην Αλβανία). Σπούδασε ιατρική στο Πανεπιστήμιο Αθηνών. Εξειδικεύτηκε στην ανατομία, στη Γερμανία και στη χειρουργική, στη Γαλλία.
Το 1858 αναγορεύτηκε Διδάκτορας Ιατρικής από το Πανεπιστήμιο Αθηνών με τη μελέτη του «Περί της αυτομάτου του ανθρωπίνου σώματος καύσεως». Το 1868 εκλέχτηκε έκτακτος καθηγητής ιατρικής στο Πανεπιστήμιο Αθηνών στη συνέχεια το 1877 διορίστηκε τακτικός καθηγητής και το 1883 του ανατέθηκε η Διεύθυνση του Νοσοκομείου Αφροδισίων Νοσημάτων. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1891-1892 και δίδαξε ως το τέλος της ζωής του. Απεβίωσε μετά από μακρά νόσο στον Πειραιά, στις 5 Οκτωβρίου 1897.
2080 Γίχλαβα

Φυσικά χαρακτηριστικά

Τα κυρίως φυσικά χαρακτηριστικά του Γίχλαβα είναι άγνωστα. Ο Γίχλαβα περιστρέφεται γύρω από τον εαυτό του μία φορά κάθε 2 ώρες 42 λεπτά και 31,5 δευτερόλεπτα, μία γρήγορη περιστροφή.
Καλυβάκια Ξενιών Ηλείας

Ιστορία

Το χωριό αναφέρεται ότι ήταν ακατοίκητο την εποχή του Καποδίστρια.
Την 20/04/1835 ο οικισμός προσαρτάται στον τότε Δήμο Ξενίας. Με το ΦΕΚ 5Α της 08/03/1841 αποσπάται από το Δήμο Ξενίας και προσαρτάται στο Δήμο Βουπρασίων. Την 28/08/1912 με το ΦΕΚ 256Α αποσπάται από το Δήμο Βουπρασίων και προσαρτάται στην κοινότητα Ζόγκας. Το ΦΕΚ 28Α της 08/02/1916 αποσπά τον οικισμό από την κοινότητα Ζόγκας και τον προσαρτά στην κοινότητα Ξενιών. Με το ΦΕΚ 182Α της 24/09/1971 ορίζεται έδρα της κοινότητας Καλυβακίων, όπως μετονομάστηκε μέχρι το 1984 η Κοινότητα Ξενιών. Με το ΦΕΚ 244Α της 04/12/1997 προσαρτάται στο Δήμο Βουπρασίας.
Ο οικισμός απείχε μία ώρα δρόμο στα 1885 από τη Μανωλάδα, την έδρα του τότε Δήμου Βουπρασίων.

Λοιπά στοιχεία

Πολιούχος του χωριού είναι η "Ζωοδόχος Πηγή". Στα πλαίσια των εορτασμών της διεξάγεται τα τελευταία χρόνια στο χωριό αγώνας δρόμου σε μια περιοχή με ιδιαίτερη φυσική ομορφιά.
Αίτνα

Προέλευση ονόματος και Μυθολογία

Η ονομασία Αίτνα μπορεί να προέρχεται από την ελληνική λέξη αίθω, που σημαίνει «καίγομαι», ή τη φοινικική λέξη «attano». Οι Άραβες ονόμαζαν το βουνό Gibel Utlamat, το βουνό της φωτιάς. Η ονομασία αυτή εξελίχτηκε αργότερα σε Mons Gibel κι έτσι στην τοπική διάλεκτο το ηφαίστειο ονομάζεται Mongibeddu.
Στην Ελληνική μυθολογία, ο Αίολος είχε φυλακίσει τους ανέμους στις σπηλιές κάτω από την Αίτνα. Ο Γίγαντας Εγκέλαδος καταπλακώθηκε από το όρος Αίτνα, σύμφωνα με τον ποιητή Αισχύλο, και ήταν η αιτία των ηφαιστειακών εκρήξεων. Στη Ρωμαϊκή μυθολογία, ο Βούλκαν, θεός της φωτιάς, είχε το εργαστήριό του κάτω από την Αίτνα .

Γεωλογία - Ιστορικές εκρήξεις

Η ηφαιστειακή δραστηριότητα στην Αίτνα ξεκίνησε περίπου πριν 500.000 χρόνια, με υποθαλάσσιες εκρήξεις κατά μήκος των ακτών της Σικελίας.
Πριν 35.000 χρόνια και για μια χρονική περίοδο περίπου 20.000 χρόνων, έλαβαν χώρα μερικές ιδιαίτερα ισχυρές εκρήξεις, στάχτη από τις οποίες είχε φτάσει ακόμα και μέχρι τη Ρώμη, περίπου 800 χιλιόμετρα βόρεια της Αίτνας.
Πριν 3.500 χρόνια, μια ηφαιστειακή έκρηξη προκάλεσε μια γιγάντια κατολίσθηση στην ανατολική πλαγιά του βουνού. Το γεγονός μνημονεύει ο Διόδωρος ο Σικελιώτης και αποτελεί την πρώτη γνωστή μαρτυρία για έκρηξη της Αίτνας. Η επόμενη κατολίσθηση θα γινόταν μετά από 1500 περίπου χρόνια, δημιουργώντας καλντέρα.
Το 396 π.Χ. λέγεται ότι μια έκρηξη της Αίτνας ματαίωσε τα σχέδια των Καρχηδονίων για εισβολή στις Συρακούσες κατά τον Πρώτο Σικελικό Πόλεμο.
Live at Hammersmith Odeon (άλμπουμ των Black Sabbath)

Τραγούδια

1. E5150 (Iommi, Dio, Butler) - 1:19

2. Neon Knights (Iommi, Dio, Butler, Ward) - 4:37

3. N.I.B. (Iommi, Osbourne, Butler, Ward) - 5:16

4. Children of the Sea (Iommi, Dio, Butler, Ward) - 6:07

5. Country Girl (Iommi, Dio, Butler) - 3:53

6. Black Sabbath (Iommi, Osbourne, Butler, Ward) - 8:24

7. War Pigs (Iommi, Osbourne, Butler, Ward) - 7:40

8. Slipping Away (Iommi, Dio, Butler) - 3:18

9. Iron Man (Iommi, Osbourne, Butler, Ward) - 7:05

10. The Mob Rules (Iommi, Dio, Butler) - 3:33

11. Heaven and Hell (Iommi, Dio, Butler, Ward) - 14:24

12. Paranoid (Iommi, Osbourne, Butler, Ward) - 3:21

13. Voodoo (Iommi, Dio, Butler) - 5:44

14. Children of the Grave (Iommi, Osbourne, Butler, Ward) - 5:03
Καρβοπλατίνη

Η καρβοπλατίνη είναι η κοινή ονομασία της χημικής ένωσης cis-διαμινο-(1,1-κυκλοβουτανοδικαρβοξυλο)λευκόχρυσος(ΙΙ). Γνωστές εμπορικές ονομασίες της καρβοπλατίνης είναι: Παραπλατίνη και Παραπλατίνη-AQ. Η καρβοπλατίνη είναι φάρμακο που χρησιμοποιείται στις χημειοθεραπείες ενάντια σε κάποιες μορφές καρκίνου (κυρίως για καρκίνο του πνεύμονα, του λαιμού και του εγκεφάλου).
Η καρβοπλατίνη είναι μία σύμπλοκη ένωση του λευκόχρυσου. Έχει βιοχημικές ιδιότητες παρόμοιες με εκείνες της σισπλατίνης και αλληλεπιδρά με το DNA με τέτοιο τρόπο ώστε να δημιουργεί εγκάρσιους δεσμούς μεταξύ των δυο αλυσίδων του DNA.
Εφευρέθηκε από το κρατικό πανεπιστήμιο του Μίτσιγκαν.
Αγιά Χανίων

Ονομασία

Το όνομα του χωριού προέρχεται πιθανότατα από την αραβική λέξη aya «νερό», λόγω της πλούσιας σε πηγαία ύδατα περιοχής.

Γεωγραφία

Η Αγιά βρίσκεται στο ΒΚ. τμήμα του νομού, σε πεδινή, πλούσια σε νερά θέση, δίπλα στην ομώνυμη τεχνητή λίμνη (Λίμνη Αγιάς). Η κοινότητα είναι χαρακτηρισμένη ως αγροτικός πεδινός οικισμός, με έκταση 7,784 χμ² και σε μέσο σταθμικό υψόμετρο 51. Απέχει από τα Χανιά 10 χλμ. περίπου, προς τα ΝΔ.

Πληθυσμικά στοιχεία

Η εξέλιξη πληθυσμού του Αγιάς έχει ως εξής: κάτοικοι 240 (1961), 251/429 (κ.) (1971), 456 (κ.) (1991), 353/553 (κ.) (2001), 426/590 (κ.) (2011) (κ = κοινότητα).

Ιστορικά στοιχεία

Μετά την ανάκτηση της Κρήτης από τον Νικηφόρο Φωκά, το 961 μ.Χ., λόγω του φόβου των πειρατών, η Επισκοπή Κυδωνίας μεταφέρθηκε στην Αγιά, ως Επισκοπή Αγιάς.
Στην περιοχή γύρω από το χωριό, έγιναν σφοδρές μάχες μεταξύ Γερμανών αλεξιπτωτιστών και των υπαρασπιστών του νησιού (Κρητών και Συμμάχων), μεταξύ 20 -31 Μαΐο 1941. Στις αγροτικές φυλακές του χωριού, κρατήθηκαν πολλοί έλληνες πατριώτες κατά τη διάρκεια της κατοχής, πολλοί από τους οποίους εκτελέστηκαν.
Σβορωνάτα

Γεωγραφία

Τα Σβορωνάτα είναι χωριό της νοτιοδυτικής Κεφαλονιάς. Απέχει 9 χιλιόμετρα από το Αργοστόλι και βρίσκεται πολύ κοντά στο αεροδρόμιο. Βρίσκεται σε υψόμετρο 90 μέτρων. Στο χωριό βρίσκονται οι παραλίες Άμμες και Άη Χέλης. Τα πιο κοντινά χωριά είναι τα Ντομάτα, Σαρλάτα, Μεταξάτα, Λακήθρα, Κουρκουμελάτα.

Τουριστική Ανάπτυξη

Το χωριό έχει μεγάλη τουριστική ανάπτυξη αφού βρίσκεται κοντά στην πρωτεύουσα και στο αεροδρόμιο. Έχει πολλά ενοικιαζόμενα δωμάτια, ξενοδοχεία, ταβέρνες, εστιατόρια καθώς και οργανωμένες παραλίες. Διαθέτει επίσης μαρίνα για σκάφη (Αγία Πελαγιά).

Ιστορικά στοιχεία

Το χωριό πήρε το όνομα του από την αριστοκρατική οικογένεια Σβορώνου στα μέσα του 13ου αιώνα.
Οι συνοικισμοί του πήραν τα ονόματα τους από τα επώνυμα των κατοίκων τους (Ιγγλεσάτα από τους Ιγγλέσιδες - Σερράτα από τους Σέρρες - Στρατιωτάτα από τους Στρατιώτες - Δημησιανάτα από τους Δημησιανούς). Στα Σβορωνάτα λειτουργούσε δημοτικό σχολείο από τα μέσα του 19ου αιώνα. Σε αυτό φοιτούσαν μόνο αγόρια. Οι μαθητές παρακολουθούσαν εκτός των άλλων και "ναυτικά μαθήματα". Πολλοί Σβορώνοι μετανάστευσαν ενωρίς στην Ρουμανία και Ρωσία, όπου διακρίθηκαν σε διάφορους τομείς οικονομικής δραστηριότητας. Από τα Σβορωνάτα καταγόταν ο Συνταγματάρχης Δημήτριος Σβορώνος ο οποίος σκοτώθηκε μαχόμενος στην τελευταία μεγάλη μάχη εις τα Στενά Πόρτας των Σερβίων (Σιδηρόπορτας) Κατερίνης πάρα πολύ κοντά στο χωριό Κολοκούρι μεταξύ του ελληνικού και του τουρκικού στρατού κατά την απελευθέρωση της Κατερίνης. Η μάχη έγινε στις 15-16 Οκτωβρίου 1912. Προς τιμήν του, το χωριό Κολοκούρι της Πιερίας μετονομάστηκε σε Σβορώνο το 1953. Προτομή του ήρωα υπάρχει στην πλατεία των Σβορωνάτων που φέρει το όνομα του. Επίσης από το ίδιο χωριό καταγόταν ο Χριστόδουλος Τσιγάντες (30/1/1897 - 12/10/1970) Έλληνας στρατιωτικός, διοικητής του Ιερού Λόχου της Μέσης Ανατολής, σχολιαστής εφημερίδων, Γενικός Διευθυντής του Εθνικού Ιδρύματος Ραδιοφωνίας και υποψήφιος πολιτευτής με το Κόμμα των Φιλελευθέρων και ο μικρότερος αδελφός του Ιωάννης Τσιγάντες (1897 - 14 Ιανουαρίου 1943) Έλληνας στρατιωτικός. Απότακτος αξιωματικός του φιλοβενιζελικού κινήματος του 1935, ανέπτυξε έντονη αντιστασιακή δράση κατά τη διάρκεια της Κατοχής στα πλαίσια της οργάνωσης Μίδας 614. Σκοτώθηκε από τις ιταλικές αρχές Κατοχής στην Αθήνα στις 14 Ιανουαρίου του 1943.
Ούγος του Ιμπελέν (απεβ. 1238)

Βιογραφία

Ήταν ο τρίτος γιος του Ιωάννη Α΄ κυρίου της Βηρυτού και της Μελισσάνθης, κόρης και κληρονόμου του Γκυ κυρίου του Αρσούφ.
Μαζί με τον μεγαλύτερο αδελφό του Μπαλιάν εστάλη το 1228-29 στην Αυλή του Φρειδερίκου Β΄ των Χοενστάουφεν της Γερμανίας, συζύγου της Ισαβέλλας Β΄ των Μπριέν της Ιερουσαλήμ.
Ήταν αρχηγός της πρώτης επίθεσης στη μάχη του Αγκρίντι το 1232 και αντέκρουσε το κύριο χτύπημα του εχθρού.
Το 1238 απεβίωσε σε ηλικία 25 ετών. Το 1239 ο Ερρίκος Α΄ των Λουζινιάν της Κύπρου έκανε λειτουργία στο όνομά του στη Νικοζία/Λευκωσία.
Άιμπολαντ

Άιμπολαντ (επίσης γνωστό ως Σουηδική Εσθονία και Έγκελαντ) είναι το Εσθονικό Σουηδικό όνομα για τις ιστορικά σουηδόφωνες περιοχές και πόλεις στην βόρεια και δυτική Εσθονία.
Το ιστορικό Άιμπολαντ περιλαμβάνει τα νησιά Νοαρόοτσι, Βόρμσι, Ρούχνου, Οσμουσάαρ, Χιίουμαα, Σάαρεμαα, Μούχου, Ναϊσάαρ και τις πόλεις γύρω από το Χααπσάλου στην ηπειρωτική Εσθονία. 
Κατά τη διάρκεια του Β΄ Παγκοσμίου Πολέμου, το καλοκαίρι του 1944, σχεδόν όλοι οι Σουηδοί της Εσθονίας που ζούσαν στο Άιμπολαντ κατέφυγαν στην Σουηδία, πριν ο Κόκκινος Στρατός εισβάλει στα κράτη της Βαλτικής.
Δεκατετράγωνο

Στη γεωμετρία, το δεκατετράγωνο (από τις ελληνικές λέξεις δεκατέσσερα και γωνία) είναι ένα οποιοδήποτε πολύγωνο σχήμα με 14 πλευρές και 14 κορυφές. Οι εσωτερικές γωνίες οποιουδήποτε δεκατετραγώνου έχουν άθροισμα 2160 μοίρες (°). Το σύμβολο Schläfli του δεκατετραγώνου είναι {14}.

Κατασκευή

Το κανονικό δεκατετράγωνο δεν είναι δυνατό να κατασκευασθεί με κανόνα και διαβήτη. Ωστόσο, η παρακάτω μέθοδος δίνει μία προσέγγιση περίπου τριών λεπτών της μοίρας για την κεντρική γωνία:

Προσεγγιστική κατασκευή ενός κανονικού δεκατετραγώνου

Χρήση ως νόμισμα

Το κανονικό δεκατετράγωνο χρησιμοποιείται ως σχήμα για κάποια αναμνηστικά χρυσά και αργυρά νομίσματα της Μαλαισίας, καθώς ο αριθμός των πλευρών συμβολίζει τις 14 πολιτείες της μαλαισιανής ομοσπονδίας.
Πρίγκιψ Ράντιαν

Θάνατος

Ο Ράντιαν πέθανε στις 19:00 στις 19 Δεκεμβρίου του 1934 σε ηλικία 63, από καρδιακή προσβολή λίγο μετά την τελευταία ερμηνεία του στο Μουσείο Σαμ Βάγκνερ στην 14th Street στη Νέα Υόρκη.
Βάλντεμαρ Α΄ του Άνχαλτ-Τσερμπστ

Βιογραφία

Ήταν ο τέταρτος γιος του Αλβέρτου Α΄ πρίγκιπα του Άνχαλτ-Τσερμπστ και της Αγνής των Ασκάνια, κόρης του Κορράδου μαργράβου του Βρανδεμβούργου-Στέννταλ.
Το 1368 απεβίωσε και τον διαδέχθηκε ο πρωτότοκος γιος του Βάλντεμαρ Β΄.